ઇન્ડિયન પ્રીમિયર લીગ (આઈપીએલ)માં રવિવારે સાંજે રમાયેલી મેચમાં કિંગ્સ ઇલેવન પંજાબે રાજસ્થાન રોયલ્સને છ વિકેટે હરાવી પ્લેઑફમાં પહોંચવાની પોતાની દાવેદારીને વધુ મજબૂત કરી દીધી છે. પંજાબની આ જીતનો હીરો હતા ઓપનિંગ બેટ્સમેન લોકેશ રાહુલ અને ફિરકી બોલર મુજિબ ઉર રહમાન. મુજીબે રાજસ્થાનના ત્રણ બેટ્સમેનને શિકાર બનાવી તેમને મોટો ટાર્ગેટ બનાવતા રોક્યા હતા, તો બાદમાં રાહુલે પોતાના બેટનો જાદુ ચલાવી 54 બોલમાં અણનમ 84 રનની ઇનિંગ રમી પંજાબને જીત આપી દીધી. આ ઇનિંગ દરમિયાન રાહુલે પોતાનો જ રેકોર્ડ તોડી નાખ્યો.